Musta syyskuu
Musta syyskuu oli sotilaallinen yhteenotto Jordanian ja palestiinalaisten PLO:n ja Fatahin joukkojen välillä syyskuussa 1970. Palestiinalaiset olivat saaneet huomattavan sotilaallisen ja poliittisen vaikutusvallan Jordaniassa, jossa he uhkasivat hallitsevan kuninkaan Husseinin valtaa. Kuningas päätti lopulta toimia palestiinalaisia järjestöjä vastaan, mistä syntyi taisteluja Jordaniassa olleiden palestiinalaisten pakolaisleirien hallinnasta.